Ma yella d ixef wis sin, nebḍa-t ula d netta ɣef sin n yizwal, deg uzwel amenzu ad neg deg-s tasleḍt i tenfaliyin tazwara akked tanfaliyin n tagara deg tmucuha n Belɛid At Ɛli, ad nẓer ma yella llant neɣ ulac-itent, ma yella llant amek i gant. Acku d tinfaliyin-a i d yiwen gar tẓulay timenza i yesbaduyen tamacahut. Ma yella d azwel wis sin, ad neg tasleḍt i umsawal akked tsiwelt, meḥsub amek igezzem umsawal tasiwelt-ines i wakken ad d-yessekcem ayen ur nelli deg tmacahut. Agzam-a yettawit-id s sin n yiberdan, s wudem usrid akked wudem arusrid.